Абаза йныхlвара!!!

Швсныхlвитl, сайщчва, сахщчва пшдзаква! 
Йшвымазтl згlвадара! Йауыразтl швынцlраква! 
Швшlара кьахвызтl, бзибагlара швпымхатl. 
Йшышызтl шважвра, атынчра швызшахатl! 
Йбажвызтl швуатраква, йырчвызтl швцаква! 
Йдута, йпшдзата йаквыргъвгъвазтl швтыдзква! 
Швпещква хlапчыпбзийызтl йрыгlвну! 
Швцlейква йрышвазтl чгlвычапшдзакl ъану! 
Швырахвква рпхьадзараква йрызхlазтl! Швыцlлаква йгlаршlалуа щардахатl! 
Швхlаквква амца ртамчвыргlатl зынгьи! Швджьыкlахбастаква хlазырызтl ансимшгьи! 
Гвахъвата йыхъгlазтl шврызкъква йшвчпауа! 
Йшвзалыргlатl хlальальта йышвфауа! 
Йшвыквызтl пха, пlатlу, йшвымазтl кърар! 
Бзирамкlва йрымхlвахтl швара швхабар!  
Швджьгарызтl, швазгlашlыхъызтl анхара! 
Хъвадачвкlгьи дшвыламызтl швара! 
Аджви-аджви швагlвзачвазтl, швайщчвазтl, 
Къазауаткlгьи швбжьамкlва гвыла швайгвачвазтl! 
Марахъгlата швыквызтl адуней! 
Йцкьазтl йачlвата швтыпхlчваква рнамыс! 
Дрыламызтl швпачва - нахъысгlахъыс! 
Швадгьыл пха азшвымазтl! Швыгвква цкьазтl.  
Хъацlарала швагъачва шврайхlазтl! 
Хвы швзазычпатl  асас йхlатыр! 
Швыгвква хъгlазтl, швазгылазтl амамыр! 
Амцхlвара швагъазтl шва анцlрагьи! 
Швгвыргъьа! Швхъычча! Кьахвызтl швшlахъаква! 
Гъыбза рымхlварагlатl швпхьырцаква!